Mies markkinoi Patrian osaomistamaa Nammoa ilman lupaa.

Toimitusjohtaja Olli Isotalo kommentoi suomalaismiehen tapausta tiedotustilaisuudessa. ARTO WIIKARI/UL

Patrian toimitusjohtaja Olli Isotalo kiistää yhtiön olleen missään tekemisissä Suvi Lindénin kanssa Uganda-asioissa. Isotalo kuittasi Lindén-spekulaatiota salaliittoteorioina.

- Suvi Lindén ei ole ollut siellä meidän asiallamme. Meillä ei ole tietoa siitä, millä asialla hän on siellä ollut, sanoi Isotalo Patrian tiedotustilaisuudessa.

Ugandassa kuollut suomalainen liikemies kertoi saatekirjeessään menevänsä maahan entisen ministerin Lindénin kanssa.

Mies kertoi Patrian lisäksi edustavansa kolmea muuta yritystä: Nammoa, Bittiumia ja Nordisecia.

Patria omistaa puolet Nammosta ja Isotalo sanoi, ettei miehellä ollut lupaa markkinoida Nammoa. Isotalo on itse Nammon hallituksen jäsen. Isotalo on kertonut asiasta Nammon johdolle.

Patria kertoo parhaillaan versionsa Ugandan tapahtumista.

Iltalehti näyttää tiedotustilaisuuden suorana lähetyksenä.

Lisää asiasta hetken kuluttua.